Nr. C 327/84 De Europæiske Fællesskabers Tidende 30. 12. 89 
a) de skal have tilstrækkelig kapacitet til sikker oplagring og behandling af affaldsstofferne; 
b) de skal have tilstrækkelige faciliteter til at destruere ubenyttede affaldsstoffer, som resterer efter fremstillingen 
af petfood eller tekniske eller farmaceutiske produkter, eller de skal sende dem til en forarbejdningsvirksomhed 
eller en destruktionsanstalt. 
Forslag til Rådets direktiv om ændring af direktiv 85/511/EØF om fællesskabsforanstaltninger til 
bekæmpelse af mund- og klovesyge 
KOM(89) 512 endelig udg. 
(Forelagt af Kommissionen den 30. oktober 1989) 
(89/C 327/17) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det Euro­
pæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og Sociale 
Udvalg, og 
ud fra følgende betragtninger: 
Ved Rådets direktiv 85/511/EØF blev der truffet fælles­
skabsforanstaltninger til bekæmpelse af mund- og klovesy-
ge(1); 
på grund af den snarlige gennemførelse af det indre marked 
pr. 1. januar 1993 er det nødvendigt at ændre de foranstalt­
ninger, der allerede er truffet på fællesskabsplan til bekæm­
pelse af mund- og klovesyge i hele Fællesskabet; det er af 
altafgørende betydning, at der føres samme politik i hele 
Fællesskabet; 
en undersøgelse, som Kommissionen har foretaget af 
bekæmpelsen af mund- og klovesyge, viser, at det vil være 
billigere og sikrere, hvis det for Fællesskabet som helhed 
vedtages ikke at vaccinere frem for at vaccinere; det konklu­
deres, at der er en vis risiko forbundet med håndtering af 
virus på laboratorierne, fordi det ikke kan udelukkes, at der 
kan slippe virus ud, som så kan smitte lokale modtagelige 
dyr, og med anvendelse af vaccine, hvis inaktiveringsmeto-
derne ikke giver tilstrækkelig sikkerhed for, at vaccinen 
uskadeliggøres; 
Kommissionens undersøgelse af, om der fremover skal 
vaccineres, har klart vist, at vaccination mod sygdommen 
officielt bør ophøre fra en given dato; undersøgelsen viste 
også, at det fra samme dato bør fastsættes, at der skal finde 
total nedslagning og destruktion sted; ved Kommissionens beslutning 88/397/EØF af 12. juli 
1988 om samordning af de bestemmelser, der fastsættes af 
medlemsstaterne i henhold til artikel 6 i Rådets direktiv 
85/511/EØF (2), er der allerede blevet indført et minimum 
af bestemmelser, der gælder i alle medlemsstater, når der skal 
indrømmes undtagelser fra fuldstændig nedslagning på en 
inficeret bedrift; 
der fastsættes yderligere bestemmelser for så vidt angår den 
forøgede risiko, som Fællesskabet løber ved at gennemføre 
den nye politik, især om importen af dyr og animalske 
produkter fra tredjelande; 
i ekstreme situationer, hvor der er risiko for spredning af en 
epizooti, kan det blive nødvendigt at foretage nødvaccina­
tion; det er derfor nødvendigt at fastsætte, på hvilke 
betingelser en sådan vaccination må foretages; 
der bør med henblik på sådanne situationer ved en særskilt 
foranstaltning oprettes EF-vaccinedepoter og -banker; 
der bør ved særskilte foranstaltninger fastsættes bestemmel­
ser om tilskud til medlemsstaterne i forbindelse med nedslag­
ning og destruktion, nødforanstaltninger og andre for­
hold-
Kommissionen skal konstant overvåge, hvordan de nye 
foranstaltninger fungerer, og hvert år underrette Rådet om, 
hvordan gennemførelsen heraf forløber — 
UDSTEDT FØLGENDE DIREKTIV: 
Artikel 1 
I direktiv 85/511/EØF foretages følgende ændringer: 
(>) EFT nr. L 315 af 16. 11. 1985, s. 11. (2) EFT nr. L 189 af 20. 7. 1988, s. 25. 
30. 12. 89 De Europæiske Fællesskabers Tidende Nr. C 327/85 
1) Artikel 1 affattes således: 
»Artikel 1 
Ved dette direktiv fastsættes det, hvilke foranstaltninger 
der i tilfælde af udbrud af mund- og klovesyge, uanset 
virustype, skal træffes i Fællesskabet.« 
2) Artikel 2, stk. 2, litra b), udgår. 
3) I artikel 5, nr. 2, udgår »a) i de medlemsstater eller 
områder, hvor vaccination er forbudt«, og indledningen 
affattes således: 
»Som omgående indgreb ud over de i artikel 4, stk. 1, 
omhandlede foranstaltninger«. 
4) Artikel 5, nr. 2, litra b), udgår. 
5) I artikel 6, stk. 1, første afsnit, første punktum, udgår 
»og litra b), afsnit i)«. 
6) Artikel 6, stk. 2, affattes således: 
»2. Ved anvendelse af stk. 1 anvender medlemssta­
terne foranstaltningerne som fastsat ved beslutning 
88/397/EØF(*). 
(•) EFT nr. L 189 af 20. 7. 1988, s. 25.« 
7) Artikel 6, stk. 3, ophæves. 
8) Artikel 9, stk. 2, litra a), første led, affattes således: 
»— der gennemføres en tælling af alle bedrifter med dyr 
af modtagelige arter, og disse bedrifter besøges 
dagligt«. 
9) Artikel 13 affattes således: 
«Artikel 13 
1. Medlemsstaterne indfører forbud mod håndtering, 
fremstilling, oplagring, salg eller anvendelse af mund- og 
klovesygevirus, -antiserum eller -vacciner på deres om­
råde. 
2. Det kan efter fremgangsmåden i artikel 17 i hver 
enkelt tilfælde besluttes at give virksomheder inden for 
håndtering, fremstilling, oplagring og salg af mund- og 
klovesygevirus, -vacciner eller -antiserum tilladelse til at 
fravige bestemmelserne i stk. 1. 
Ved en sådan beslutning skal det især tages i betragtning, 
om den pågældende virksomheds sikkerhedssystemer er 
tilstrækkelige, og hvad formålet med produktionen er. 
Det kan efter samme fremgangsmåde besluttes at vedtage 
fælles bestemmelser for sikkerhedssystemerne på de 
virksomheder, der har fået tilladeise til at fravige bestem­
melserne. 3. Uanset bestemmelserne i stk. 1 om anvendelse af 
mund- og klovesygevirus kan det efter artikel 16 beslut­
tes, at der i en eller flere medlemsstater, hvor det er blevet 
påvist, at der er udbrudt mund- og klovesyge, og hvor der 
er risiko for, at sygdommen udvikler sig til en omfattende 
epizooti, kan gennemføres nødvaccination. I så fald: 
— fastlægges det geografiske område, hvori der skal 
foretages nødvaccination 
— fastlægges vaccinationskampagnens varighed 
— indføres der et specifikt forbud mod flytning af 
vaccinerede dyr 
— identificeres de vaccinerede dyr positivt 
ligesom der træffes andre forholdsregler, der er relevante 
i den pågældende nødsituation.« 
10) Artikel 14, stk. 1, 2 og 4, ophæves. 
11) Artikel 15 ophæves. 
12) I artikel 16, stk. 4, andet afsnit, udgår», medmindre 
Rådet har udtalt sig med simpelt flertal mod de 
pågældende foranstaltninger«. 
13) I artikel 17, stk. 4, andet afsnit, udgår», medmindre 
Rådet har udtalt sig med simpelt flertal mod 'de 
pågældende foranstaltninger«. 
14) Artikel 18 affattes således: 
»Artikel 18 
Rådet tager situationen op til overvejelse pr. 31. 
december 1992 på grundlag af en rapport over erfa­
ringerne i forbindelse med anvendelsen af dette direk­
tiv, ledsaget af eventuelle forslag.« 
Artikel 2 
Medlemsstaterne sætter de fornødne love og administrative 
bestemmelser i kraft for senest den 1. januar 1991 at 
efterkomme dette direktiv. De underretter Kommissionen 
herom. 
De i henhold til stk. 1 vedtagne bestemmelser skal indeholde 
en udtrykkelig henvisning til dette direktiv. 
Artikel 3 
Dette direktiv er rettet til medlemsstaterne.